recursal/SuperWikiNEXT-32B huggingface dataset:
Barry Bonds, pemegang rekod home run tertinggi dalam Major League Baseball.
Dalam sukan besbol, **home run** (bahasa Melayu: **lari habis**) atau dipendekkan kepada **HR**, ialah terma yang digambarkan apabila pemukul (*batter*) memukul bola dan berlari menyentuh kesemua tapak (*base*) tanpa berlaku error yang dilakukan oleh pasukan bertahan. Cara biasa untuk pemukul menghasilkan home run adalah dengan memukul bola jauh sehingga luar tembok atau pagar padang. Jika bola menuju ke sisi pagar outfield, ia tidak dikira sebagai home run tetapi sebaliknya sebagai "foul ball". Cara lain bagi menghasilkan home run ialah dengan "inside-the-park home run". Sekiranya pemukul berjaya memijak keempat-empat tapak selepas dia dapat memukul bola dan bola tersebut masih di atas padang, dia dikira sebagai home run. Ia masih dikira sebagai inside-the-park selagi tiada error yang dilakukan oleh pasukan bertahan.

Pada awal permainan Major League Baseball, home run tidak dikira kepada bola yang sudah melepasi pagar sekiranya larian kemenangan (*winning run*) dapat diperoleh sebelum pemukul berjaya memijak plat untuk skorkan mata. Oleh sebab itu, walk-off home run tidak menjadi kebiasaan pada masa itu dan para pemain juga sering terlepas menghasilkan home run. Contohnya, Babe Ruth tidak dikreditkan dengan walk-off home runnya yang membawa kepada jumlah karier home run beliau sebanyak 715.

Catatan
-------

1. ↑

Pautan luar
-----------

* MLB's Home Run Leaders – batting statistics for over 16,000 players

Templat:Besbol
**Dewan Perniagaan Melayu Malaysia** atau **DPMM** ialah sebuah pertubuhan yang ditubuhkan bagi mempertingkat ekonomi masyarakat Melayu di Malaysia. Ia ditubuhkan pada 1957 oleh enam buah Dewan Perniagaan Melayu negeri-negeri di bawah nama Gabongan Dewan-Dewan Perniagaan Melayu Se-Malaya (GDPMM). Dewan Perniagaan Melayu Negeri yang terlibat ialah Kelantan yang ditubuhkan pada 1938, Perak (1951); Johor (1952); Selangor (1953); Terengganu (1953) dan Kedah (1956).

Melalui langkah penstrukturan pada 1974, GDPMM ditukar kepada Dewan Perniagaan dan Perusahaan Melayu Malaysia dan nama itu kemudiannya dirombak kepada Dewan Perniagaan Melayu Malaysia (DPMM) pada 1992.

DPMM kini mempunyai 15 cawangan negeri di semua negeri dan wilayah persekutuan di Malaysia kecuali Sarawak.

Rujukan
-------

1. ↑  "DPMM pejuang ekonomi rakyat". *Harian Metro* (dalam bahasa Inggeris). 2022-08-24. Dicapai pada 2023-08-10.
2. ↑  "Syed Hussein kekal presiden DPMM". *Malaysiakini*. 2019-09-05. Dicapai pada 2023-08-10.
3. ↑  "Kepimpinan Baharu DPMM Terjawab, Ini Senarai Ahli Yang Akan Menerajui DPMM". *Daily Niaga* (dalam bahasa Inggeris). Dicapai pada 2023-08-10.
Sut angkasa Apollo A7L yang dipakai Buzz Aldrin sewaktu misi Apollo 11-nya
Sebuah **sut angkasa lepas** dipakai manusia untuk memastikan keselamatan dalam persekitaran angkasa lepas, vakum dan suhu yang melampau. Kelengkapan ini sering dipakai di dalam kapal angkasa sebagai langkah keselamatan sekiranya tekanan kabin kenderaan menyusut secara mendadak serta juga menjalankan aktiviti luar kenderaan di luar angkasa lepas. Sut-sut sebegini telah dipakai ketika menjalankan kerja di orbit Bumi, pada permukaan Bulan serta dalam perjalanan kembali ke Bumi dari jasad tersebut.

Reka bentuk moden sut menambah baik asas kelengkapan dengan dengan sistem peralatan yang kompleks peralatan dan sistem alam sekitar direka untuk menjaga pemakai selesa, dan untuk mengurangkan usaha yang diperlukan untuk membengkokkan kaki, melawan tekanan lembut pakaian yang cenderung mengeras apabila berada dalam keadaan vakum. Bekalan oksigen yang tersendiri serta sistem kawalan persekitaran sering digunakan untuk membenarkan kebebasan bergerak jauh daripada kenderaan di angkasa.

Keperluan
---------

Sut angkasa yang lengkap harus memenuhi beberapa kriteria penting bagi memastikan pemakai berada dalam keadaan selamat dan selesa baik di dalam mahupun di luar kapal angkasa seperti:

* Tekanan dalaman yang stabil - barangkalinya kurang daripada tekanan atmosfera Bumi,
* Pergerakan - boleh terhalang akibat tekanan dalaman tersebut namun dapat diatasi dengan reka bentuk bahagian sendi-sendi sut yang boleh digerakkan yang teliti,
* Pembekalan oksigen serta pelepasan karbon dioksida,
* Pengawalaturan suhu - haba di angkasa yang tidak beratmosfera (lalu boleh dialirkan melalui perolakan seperti di Bumi) hanya boleh dilepaskan melalui sinaran terma atau kekonduksian kepada objek yang bersentuhan dengan permukaan sut; maka sut dilengkapi penebat yang banyak bagi mengatasi perbezaan melampau antara bahagian yang tersinar oleh matahari mahupun bahagian yang terteduh, malah suhu udara juga dikawal pada paras yang bersesuaian,
* Suatu sistem komunikasi yang berhubung kepada kapal angkasa,
* Kaedah pengumpulan tinja badan cecair dan pepejal.

Pautan luar
-----------

* "Space Suit Evolution From Custom Tailored to Off-the-Rack - dokumen PDF NASA mengenai sejarah binaan sut angkasa.
* Klesius, Michael (10 Jun 2009). "Space Suits Past and Future". *AirSpaceMag.com*. Washington, D.C.: Institusi Smithson. Dicapai pada 20 Jun 2013.
* "Space Suit Photos" di laman Historic Spacecraft
Strikeout ke atas pemain Adam Dunn yang cuba mengayun bet untuk memukul bola.
Dalam sukan besbol atau sofbol, panggilan **strikeout** berlaku apabila pemukul (*batter*) mengumpul tiga kali strike ketika masa untuk memukul. Perkara ini menandakan giliran pemukul telah tamat atau out. Strikeout ialah rekod statistik untuk pelempar dan pemukul. Strikeout biasanya dilambangkan dengan huruf **K** dalam skor dan statistik. "Strikeout looking" merupakan satu keadaan ketika pemukul tidak mengayunkan bet (*bat*) dan strike ketiga dikira oleh pengadil yang diungkapkan dengan **ꓘ**.

Walaupun strikeout mendedahkan dominasi pelempar ke atas pemukul, pemukul yang biasa menghasilkan home run juga juga mudah untuk strikeout. Beberapa pemukul unggul yang menghasilkan banyak rekod home run seperti Alex Rodriguez, Reggie Jackson dan Jim Thome merupakan kalangan pemain yang terkenal untuk disingkirkan melalui strikeout.

Catatan
-------

1. ↑  Major League Baseball (2001–2009). "Baseball Basics: Abbreviations". Dicapai pada September 2, 2009.

Pautan luar
-----------

* Career Leaders and Records for Strikeouts (batters)
* Career Leaders and Records for Strikeouts (pitchers)
* Four Strikeouts in 1 Inning

Templat:Baseball statistics
Templat:Baseball
YB Ustaz Sharir Long merupakan Ahli Dewan Undangan Negeri Kedah bagi N.27 Pantai Merdeka di dalam Parlimen Sungai Petani.

Beliau yang mewakili Parti Perikatan Nasional memenangi kerusi DUN tersebut setelah mengalahkan Wan Mohalina Wan Mohamad dari Parti Barisan Nasional dengan majoriti sebanyak 23,691 undi.

| **KEDUDUKAN KERUSI BAGI N27 Pantai Merdeka** |  |
| --- | --- |
| Jumlah Pengundi: 51,502
Undi Rosak: 235
Jumlah Undi: 40,994
Peratus Mengundi: 79.60% |  |
| **Sharir Long (PN-PAS)** | 32,225 |
| Wan Mohalina Wan Mohammad (BN) | 8,534 |
| Majoriti | 23,691 |

Ini adalah kali kedua Ustaz Sharir bertanding dalam Pilihanraya dimana pada PRU-14(2018), beliau mewakili Parti PAS bertanding di peringkat Parlimen Sungai Petani. Namun beliau tewas kepada pencabarnya, Dato' Johari Abdul dari Parti Pakatan Harapan dan Dato' Shahanim Yusuf dari Barisan Nasional.

### KEDUDUKAN KERUSI BAGI PARLIMEN P.015 SUNGAI PETANI

PRU-14 (2018)

* Dimenangi Oleh: DATO' JOHARI ABDUL PARTI KEADILAN RAKYAT Jumlah Undi: 45,532 Majoriti : 21,569
* 
* Telah Menewaskan: DATO' SHAHANIM BINTI MOHAMAD YUSOFF BARISAN NASIONAL Jumlah Undi: 23,963
* Telah Menewaskan: USTAZ SHARIR LONG PARTI ISLAM SE MALAYSIA Jumlah Undi: 22,760
* Telah Hilang Diposit: P. SRITHARAN PARTI RAKYAT MALAYSIA Jumlah Undi: 279
**Tumbuk Lada** ialah sejenis senjata Melayu tradisional dari daerah Sumatera, Kepulauan Riau dan Semenanjung Tanah Melayu. Bentuk bilah senjata ini seakan badik dari Sulawesi, tetapi bentuk sarungnya berbeza. Pada pangkal sarung Tumbuk Lada terdapat bonjolan bundar yang selalunya dihias dengan ukiran yang dipahat. Sarung senjata ini selalunya dilapis dengan kepingan perak yang diukir dengan pola-pola rumit.

Senjata ini tergolong dalam jenis senjata pendek dengan mata pada sebelah bilah sahaja dan boleh diguna secara tunggal ataupun berpasangan.

Panjang bilah tumbuk lada sekitar 27 cm hingga 29 cm. Lebar bilahnya sekitar 3.5 cm hingga 4 cm. Dari tengah bilah sampai ke pangkalnya terdapat alur yang dalam yang kadang-kala disapu racun berbisa.

Selain keris, Tumbuk Lada pada zaman dulu juga menjadi salah satu kelengkapan pakaian adat di Kepulauan Riau, Deli, Siak dan Semenanjung Tanah Melayu.

Tumbuk Lada digunakan secara menikam, menghiris dan menjajah dalam pertempuran jarak dekat. Ia boleh dipegang dengan dua jenis genggaman iaitu dengan mata keatas ataupun mata ke bawah. Seorang yang ahli dalam permainan tumbuk lada mampu menukar genggaman senjata ini ketika bertemput bagi mengelirukan musuh.

Pautan luar
-----------

* Warisan Budaya Malaysia: Senjata Tradisional: Tumbuk Lada
Rencana ini ialah mengenai jabatan parlimen.  Untuk badan perundangan, sila lihat Parlimen Malaysia.  Untuk bangunan parlimen, sila lihat Bangunan Parlimen Malaysia.

**Parlimen Malaysia** terdiri daripada tiga komponen:-

1. Yang di-Pertuan Agong
2. Dewan Negara
3. Dewan Rakyat

Sejarah Bangunan Parlimen
-------------------------

Pada bulan Disember 1959, suatu kawasan berhampiran Taman Bunga Kuala Lumpur telah dipilih sebagai tapak untuk membina Kompleks Bangunan Parlimen, bangunan yang menjadi simbol kepada dasar-dasar demokrasi yang diamalkan. Dasar-dasar ini pula merupakan hak dan tanggungjawab rakyat memerintah negara mereka sendiri, kebebasan setiap rakyat menyatakan pendapatnya, kebebasan menganut agamanya, keadilan hak yang sama di sisi undang-undang dan hal memiliki harta benda. 

Maka pada September 1962 sebuah bukit pada paras 61 meter dari aras laut telah diratakan untuk pembinaan bangunan penuh gemilang ini. Kompleks yang menelan belanja RM18 juta ini adalah hasil ilham YTM Tunku Abdul Rahman Putra Al-Haj, Perdana Menteri Malaysia Pertama. 

Perletakan batu asas telah dilakukan oleh Duli Yang Teramat Mulia Sri Paduka Baginda Yang di-Pertuan Agong, Persekutuan Tanah Melayu Yang Ketiga, Tuanku Syed Putra Jamalullail D.S.M, S.M.N. DK (Brunei) pada 31 Ogos 1962 bersamaan 1 Rabiul Akhir 1382 seterusnya menandakan kerja-kerja pembinaan telah dimulakan. Pada 21 November 1963 Baginda sekali lagi diberi penghormatan untuk merasmikan pembukaan bangunan ini. 

Kompleks ini terdiri daripada dua bahagian terbesar iaitu :- 

a. Bangunan Ibu (3 tingkat)   

b. Menara (17 Tingkat)

Pautan luar
-----------

*
**Yunani** merupakan nama lain dalam bahasa Melayu ketika merujuk kepada sebuah negara yang terletak di selatan Eropah iaitu **Republik Hellenik** secara rasminya (Ελληνική Δημοκρατία, *Ellinikí Dimokratía*) , atau *Greece* dalam bahasa Inggerisnya. Perkataan ini berasal daripada bahasa Arab, iaitu *al-yunān* (الينان), nama Arab untuk negara tersebut yang berasal daripada kata Ionia salah satu wilayah yang terangkum dalam kumpulan bangsa-bangsa Yunani Purba. 

Untuk maklumat tentang tamadun purba dari Yunani, sila lihat: 

* Yunani Purba, atau **Greece Purba**

Untuk maklumat tentang Yunani moden, sila rujuk:

* Orang Yunani, atau **Orang Greek**
* Bahasa Yunani atau **Bahasa Greek**
* Bahasa Yunani Moden atau **Bahasa Greek Moden**
* Huruf Yunani, atau **Huruf Greek**

  

Ikon nyahkekaburan Laman nyahkekaburan ini mengandungi rencana-rencana yang mempunyai tajuk **Yunani**.   
 Jika pautan dalaman melencongkan anda di sini, anda boleh memperbaiki pautan tersebut supaya terus menuju ke rencana yang diinginkan.
**Muzium Seni Kebangsaan Azerbaijan** (Azeri: *Azərbaycan Milli İncəsənət Muzeyi*code: az is deprecated ) adalah muzium seni terbesar di Azerbaijan. Ia diasaskan pada tahun 1936 di Baku dan pada tahun 1943 dinamai oleh Rustam Mustafayev, pelukis landskap terkemuka Azerbaijan dan artis teater. Muzium ini terdiri daripada dua bangunan abad ke-19 yang berdiri bersebelahan. Jumlah koleksi muzium termasuk lebih daripada 15,000 karya seni. Terdapat lebih daripada 3,000 item dalam 60 bilik dalam paparan kekal. Sekitar 12,000 item disimpan dalam storan. Muzium ini mengubah pameran secara berkala supaya lebih banyak seni ini dapat dipaparkan buat sementara waktu.

Pada tahun 1936, Dewan Komiti Rakyat RSS Azerbaijan telah memutuskan untuk memisahkan jabatan Seni dari Muzium Kebangsaan Azerbaijan dan menganjurkannya sebagai muzium bebas. Ekspedisi itu menyediakan muzium itu dengan pameran pertama. Di samping itu, pameran lain telah dibeli. Majlis pembukaan pameran pertama muzium itu diadakan pada tahun 1937 dan pada tahun 1951, bangunan muzium telah digantikan oleh rumah bergaya De Bour Baroque yang dibina pada akhir abad ke-19.

Rukukan
-------

1. ↑  "Breathing Life Back Into Art: The National Art Museum". Azer.com. Dicapai pada 2008-04-06. (Inggeris)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Muzium Seni Kebangsaan Azerbaijan*** |

* Laman rasmi Diarkibkan 2018-03-25 di Wayback Machine (Azerbaijan) (Inggeris) (Rusia)
* Museum's overview (Bakupages.com) (Inggeris)

|  |  |
| --- | --- |
| Ikon tunas | Rencana berkaitan geografi dan tempat di Baku ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Nama ini merupakan nama orang dalam bahasa Cina; nama keluarganya ialah *Goh*.
Datuk **Goh Eng Boon**  atau lebih dikenali sebagai **Andre Goh** merupakan salah seorang penyanyi lagu irama tradisional dan joget bukan Melayu yang cukup terkenal dan popular di Malaysia. 

Andre Goh merupakan dari keturunan Baba Melaka dan keluarganya mengamalkan adat dan budaya orang Melayu. Ini turut menjadikan Andre begitu fasih berbahasa Melayu. Andre Goh dilahirkan di Kampung Sialang, Tangkak, Johor. 

Bapanya, Goh Tiam Leong juga mahir mendendangkan lagu dondang sayang. Malah, ibunya, Wee Teck Neo pula mahir berpantun. Rumah mereka sering menjadi tempat perhimpunan orang kampung untuk belajar menyanyi lagu langgam, dondang sayang atau asli. 

Andre Goh merupakan anak keenam daripada 15 beradik. Beliau mula berjinak dalam lapangan seni sejak sekolah rendah lagi dengan lagu dendangan Cliff Richard, Elvis Presley dan The Shadows. 

Dia mula menyertai bidang seni secara lebih serius ketika berkhidmat dengan Jabatan Telekom Malaysia di Brickfields, di atas dorongan rakan sebiliknya Michael Leong yang bekerja di Jabatan Penerangan. Andre menyertai Bakat TV pada 1972, dan mendapat perhatian ramai, sungguhpun gagal muncul sebagai juara. Selepas pertandingan, dia ditawarkan bagi mengendali program TV berjudul Andre sebanyak 20 episod yang disiarkan setiap Ahad.

Album
-----

Selain program TV, Andre turut merakam album (bentuk EP) pertama pada 1973 berjudul Halimun Malam. Album lain termasuk Harapan Kecewa, Samudera Sunyi, Fatwa Pujangga, Impian (1976) dan Nostalgia Aidil Fitri Bersama Artis Lagenda (1998).

Lagu-lagu
---------

* Bunga Desa
* Baju Hitam
* Harapan Kecewa
* Hentikan Doamu
* Malam Membawa Kenangan
* Mas Merah
* Sabariah
* Sejak Kita Berpisah

Pencapaian
----------

Andre masih aktif dalam bidang seni sehingga kini pernah menerima anugerah Ahli Mangku Negara (1982) daripada Kementerian Kebudayaan, Kesenian dan Warisan (KekkWa) pada 2006.
**Balik Kampung** merupakan sebuah filem Melayu yang diterbitkan di Malaysia pada tahun 1986. Filem Balik Kampung diterbitkan dalam bentuk filem warna.

Filem Balik Kampung mula ditayangkan pada 20 Mei 1986 di pawagam seluruh negara. Menampilkan Ebby Saiful, Halim Sabir, Imuda, Noreen Noor, Liza Abdullah, Shah Rezza dan ramai lagi.

Pengarah
--------

Filem Balik Kampung diarah oleh pengarah Zainal Othman pada 1986.

Ringkasan
---------

Ebby, Muda dan Halim adalah tiga orang pemuda yang baru datang dari kampung ke Kuala Lumpur untuk mencari pekerjaan. Di Kuala Lumpur, mereka telah tinggal dirumah rakan sekampung mereka. Pelbagai peristiwa yang mereka alami di Kuala Lumpur.

Pelakon
-------

* Ebby Saiful sebagai Ebby
* Halim Sabir sebagai Halim
* Imuda sebagai Muda
* Noreen Noor sebagai Josephine
* Liza Abdullah sebagai Rosnah
* Shah Rezza sebagai Razak
* Mr. Os sebagai Yusof
* Fauziah Samad sebagai Gee
* Izi Yahya sebagai Johari
* Hafsham sebagai Jurugambar
* M. Nasir sebagai Penerbit Album

Lagu
----

Buat Kau Yang Tersayang - Ebby Ali

Pencapaian
----------

1.

Lihat juga
----------

* Filem Malaysia tahun 1986

Pautan luar
-----------

* *Balik Kampung Diarkibkan 2011-05-24 di Wayback Machine* di Sinema Malaysia
**Sylvia Lim Swee Lian** (lahir 28 Mac 1965) merupakan Pengerusi Parti Pekerja Singapura (WP). Beliau bertanding buat kali pertama dalam pilihan raya umum Singapura 2006 di Kawasan Undi Perwakilan Berkumpulan Aljunied, dan mengetuai kumpulan yang dianggotai lima calon WP yang telah berdepan dengan kumpulan Parti Tindakan Rakyat pimipinan Menteri Hal Ehwal Luar Negara, George Yeo.

Latar belakang
--------------

Sylvia Lim ialah seorang pensyarah di Politeknik Temasek sejak tahun 1998 dan juga pengurus *Lanjutan Pelajaran & Latihan* di Sekolah Perniagaan Politeknik itu. Sylvia merupakan pakar dalam bidang prosedur sivil dan kriminal, pengadilan kriminal dan keselamatan swasta Dia juga telah bantu menghasilkan jilid yang bertajuk *Criminal Procedure for Halsbury’s Laws of Singapore* (2003), satu siri rujukan mengenai undang-undang.

Sylvia memiliki ijazah pertama dalam jurusan undang-undang (Kepujian) dari Universiti Nasional Singapura dan Sarjana Undang-undang pada tahun 1989 dari Universiti London setelah berjaya menamati pendidikan pra-universitinya di Maktab Rendah Kebangsaan (National Junior College atau NJC). Dia dipanggil untuk berkhidmat sebagai seorang peguam di Singapura pada 1991. Semasa menjadi siswazah di peringkat ijazah dan pos-ijazah, dia giat dalam kerja sukarela dengan pertubuhan-pertubuhan *Spastic Children's Association*, *Salvation Army Home for the Aged* dan *University College Hospital* (London). Dia juga bekerja secara sukarela dengan pertubuhan *Criminal Legal Aid Scheme of the Law Society* sebagai seorang penyunting.

Pada tahun 1991, Sylvia menganggotai Pasukan Polis Singapura sebagai seorang Inspektor Polis dan berkhidmat selama 3 tahun. Dia giat dalam kerja penyelidikan di Central Police Division HQ dan kemudiannya menjadi Pegawai Staf kepada Direktor bahagian Jabatan Siasatan Jenayah (CID).

Pada 1994 dia kembali menjadi peguam di sektor swasta dengan syarikat peguaman M/s Lim & Lim. Dari 1994 hingga 1998, beliau aktif dalam kedua tindakan undang-undang sivil dan jenayah serta menangani pelbagai kes di Mahkamah Tinggi, Mahkamah Rendah dan Mahkamah Juvena.

Pada Mac 2006, Politeknik Temasek mengubah polisinya supaya Sylvia tidak perlu meletak jawatan sebagai seorang pensyarah sebelum dia dapat bertanding dalam pilihanraya umum yang akan datang.

Falsafah
--------

Dengan parti PAP yang menguasai 75% undi dari pilihanraya umum yang lalu, Sylvia prihatin bahawa nasib parti-parti alternatif di Singapura akan tergantung, melainkan orang-orang yang boleh di percayai tampil kehadapan. Parti-parti alternatif mempunyai peranan untuk meneliti dasar pemerintah secara konstruktif dan meminta justifikasi atas sebarang undang-undang yang akan menjejas rakyat.

Rujukan
-------

1. ↑  "Sylvia Lim to re-enter legal practice". *Yahoo Singapore*. Dicapai pada 2017-03-31.
2. ↑  "Archived copy". Diarkibkan daripada yang asal pada 16 Jun 2011. Dicapai pada 12 Jun 2011. Unknown parameter `|deadurl=` ignored (bantuan)CS1 maint: archived copy as title (link)

Pautan luar
-----------

* Sylvia Lim's CV at the Singapore Parliament website
Peta Polinesia Perancis
Pemandangan kawasan Arue dan Mahina area, bahagian timur Papeete
**Tahiti** adalah pulau terbesar Polinesia Perancis, terletak dalam gugusan Kepulauan Masyarakat di bahagian selatan Lautan Pasifik. Pulau ini berpenduduk 169.677 juta menurut bancian penduduk pada tahun 2002, dan merupakan pulau dengan penduduk terbanyak di French Polynesia (69% dari jumlah penduduk). Ibukotanya adalah Papeete, yang terletak di pantai timur laut. Tahiti juga dikenal dengan sebutan **Otaheite**.

Pulau Tahiti memiliki panjang 45 km pada sisi terpanjang, dan memiliki luas 1.048 km² (404 mil²), dengan puncak tertinggi 2.241 m (7.352 kaki) di atas permukaan air laut (Gunung Orohena).

Pautan luar
-----------

* (Perancis) Situs web resmi Tahiti Tourism Board
* (Perancis) Tahiti Travel Guide
* (Perancis) Tahiti Details
* (Perancis) Peta Polinesia Perancis
* (Perancis) artikel di CIA Factbook
* (Perancis) Galeri gambar
* (Perancis) University of French Polynesia
* (Perancis) Citra satelit Tahiti dan Moorea[*pautan mati kekal*]
* (Perancis) Informations sur Tahiti Diarkibkan 2006-12-07 di Wayback Machine
* (Perancis) Faufa'a Tupuna, le wiki consacré au patrimoine culturel polynésien Diarkibkan 2016-03-03 di Wayback Machine

|  |  |
| --- | --- |
| Ikon tunas | Rencana Oceania ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
|  | Wikimedia Commons mempunyai media berkaitan: ***Tahiti***. |

17°40′S 149°27′W﻿ / ﻿17.667°S 149.450°W﻿ / -17.667; -149.450
**Adik-Adikku** merupakan program realiti kanak-kanak kerjasama terbitan Jabatan Kemajuan Islam Malaysia (Jakim) dan Radio Televisyen Malaysia (RTM1) bertujuan memupuk bakat kanak-kanak dalam berpidato, bertarannum, dan bernasyid.

Seramai 20 penda'ie kecil menunjukkan bakat berpidato yang disusuli dengan tarannum, nasyid, bacaan surah dan sebagainya. Mereka dibimbing oleh Dr Redhuan Tee Abdullah, Ustaz Mohd Farid Ravi Abdullah, Ustaz Zawawi Yusof, Ustaz Zamri Zainuldin dan Ustazah Asni Abu Mansor. 

Semua peserta dikumpulkan di Institut Latihan Islam Malaysia (ILIM) selama 3 minggu dan wajib mengikuti pembelajaran dalam kelas serta aktiviti riadah seperti memanah dan berkuda. Mereka berpeluang melawat Masjid Putra, Masjid Tuanku Mizan Zainal Abidin, Muzium Kesenian Islam, Planetarium Negara, Aquaria KLCC, Memorial Tunku Abdul Rahman Putra Al-Haj, Memorial Tun Abdul Razak, Petrosains KLCC dan Denai Alam.

Malam kemuncak diadakan pada 15 Mac 2010 di Dewan Serbaguna, Masjid Wilayah Persekutuan, Jalan Duta, Kuala Lumpur.

Ketua Pengarah JAKIM Datuk Wan Mohamad Sheikh Abdul Aziz menyatakan ada slot Gurindam Enam Pemimpin yang bertujuan mengenang jasa enam Perdana Menteri Malaysia.

Rujukan
-------

1. ↑  Jakim Mohon Maaf Kesilapan Segmen Gurindam Enam Pemimpin Bernama
2. ↑  Pengenalan Program Adik-Adikku Diarkibkan 2010-03-07 di Wayback Machine JAKIM
Sekolah pelatihan anjing kenteteraan Soviet, 1931.
**Anjing antikereta kebal** (bahasa Inggeris: *anti-tank dogs*code: en is deprecated ; Rusia: собаки-истребители танков, sobaki-istrebiteli tankovcode: ru is deprecated  atau противотанковые собаки, protivotankovyje sobakicode: ru is deprecated ; Jerman: *Panzerabwehrhunde*code: de is deprecated  atau *Hundeminen*code: de is deprecated , "periuk api anjing") merupakan anjing yang diajar untuk membawa bahan letupan kepada kereta kebal, kenderaan berperisai dan sasaran ketenteraan lain. Ia dilatih dengan intensif oleh pihak tentera Soviet dan Rusia pada antara 1930 dengan 1996 dan digunakan pada 1941–1942 melawan kereta kebal Jerman pada Perang Dunia II. Sungguhpun rutin pelatihan anjing asal adalah untuk meninggalkan bom dan melarikan diri supaya bom berkenaan diledakkan oleh pemasa, rutin ini gagal dan digantikan dengan tatacara peledakan hentaman yang mengorbankan anjing berkenaan dalam proses tersebut. Pihak tentera Amerika Syarikat melatih anjing antikereta kebal pada 1943 untuk kegunaan melawan perkubuan, tetapi tidak pernah menggunakannya. Anjing yang dipasang dengan bahan letupan gagal digunakan oleh pemberontak Iraq pada 2000-an.

Lihat juga
----------

* Anjing dalam perang
* Haiwan ketenteraan sebagai bom hidup
* Haiwan meletup
* Perang antikereta kebal

Rujukan
-------

Pautan luar
-----------

* Museum-Style Anti-Tank Dog Exhibit Photographs (Inggeris)
* Pile, Stephen (1979). *The Book of Heroic Failures: Official Handbook of the Not Terribly Good Club of Great Britain*. Futura. ISBN 0708819087.
* Собаки – истребители танков(Rusia) Diarkibkan 2012-12-25 di Wayback Machine
**Talamus** (dari bahasa Yunani θάλαμος, "kebuk") adalah suatu jisim yang besar dari jirim kelabu di bahagian dorsal (belakang) diensefalon otak dengan beberapa fungsi seperti menyampaikan isyarat deria - termasuk isyarat motor - ke korteks serebrum,[*halaman diperlukan*] dan mengawalatur kesedaran, tidur, dan kecerdasan manusia.

Ia merupakan struktur bersimetri garis tengah pada dua bahagian dalam otak haiwan vertebrata yang terletak di antara korteks serebrum dan otak tengah.

Rujukan
-------

1. ↑  Harper - index & University of Washington Faculty Web Server & Search engine search page + Perseus Project tufts.edu Dicapai pada 9 Februari 2012
2. ↑  Sherman, S. (2006). "Thalamus". *Scholarpedia*. **1** (9): 1583. doi:10.4249/scholarpedia.1583.
3. ↑  Sherman, S. Murray; Guillery, R. W. (2000). *Exploring the Thalamus*. Academic Press. ISBN 978-0-12-305460-9.
4. ↑  "What you can learn from Einsteins quirky habits"

Pautan luar
-----------

* Imej keratan rentas otak yang turut termasuk bahagian talamus
**Vox Media, Inc.** ialah sebuah syarikat media massa Amerika yang berpangkalan di Washington, D.C. dan Bandar Raya New York. Syarikat itu ditubuhkan pada November 2011 oleh Jim Bankoff dan Trei Brundrett untuk merangkumi *SB Nation* (rangkaian blog sukan yang diasaskan pada 2003 oleh Tyler Bleszinski, Markos Moulitsas, dan Jerome Armstrong) dan *The Verge* (sebuah laman web berita teknologi yang dilancarkan bersama Vox Media). Bankoff telah menjadi Ketua Pegawai Eksekutif untuk *SB Nation* sejak 2009.

Vox Media memiliki jenama editorial, terutamanya *The Verge*, *Vox*, *SB Nation*, *Eater*, *Polygon* dan *New York.* *New York* turut menggabungkan laman web *Intelligencer*, *The Cut*, *Vulture*, *The Strategist*, *Curbed* dan *Grub Street*. *Recode* telah disepadukan ke dalam *Vox*, manakala *Racked* telah ditutup. Jenama Vox Media dibina di atas Concert, pasaran untuk pengiklanan, dan Chorus, sistem pengurusan kandungan hak miliknya. Barisan perniagaan syarikat termasuk platform penerbitan Chorus, Konsert, Vox Creative, Vox Entertainment, Vox Media Studios dan Vox Media Podcast Network. Setakat 2020[kemas kini], syarikat itu mengendalikan pejabat tambahan di San Francisco, Chicago, Los Angeles, Austin dan London. Pada Jun 2010, rangkaian itu menampilkan lebih 300 tapak dengan lebih 400 penulis berbayar. Sehingga April 2021, Comscore menyenaraikan Vox Media sebagai syarikat media ke-33 paling popular dalam kalangan pengguna dari Amerika Syarikat.

Rujukan
-------

1. ↑  "Digital Media Hub Vox Valued at $1B as NBCUniversal Invests". *Inc.* (dalam bahasa Inggeris). Associated Press. 13 Ogos 2015. Diarkibkan daripada yang asal pada 10 Ogos 2018. Dicapai pada 10 November 2018.
2. ↑  Kaufman, Leslie (6 April 2014). "Vox Takes Melding of Journalism and Technology to a New Level". *The New York Times* (dalam bahasa Inggeris). Diarkibkan daripada yang asal pada 30 Januari 2018. Dicapai pada 26 Februari 2017.
3. ↑  Plambeck, Joseph (6 Jun 2010). "Sports-Centric Web Sites Expand, and Bias Is Welcome". *The New York Times* (dalam bahasa Inggeris). Diarkibkan daripada yang asal pada February 19, 2017. Dicapai pada 26 Februari 2017.
4. ↑  "Top 50 Multi-Platform Properties (Desktop and Mobile) September 2018: Total U.S. – Home and Work Locations". *Comscore* (dalam bahasa Inggeris). Diarkibkan daripada yang asal pada 10 Januari 2019. Dicapai pada 10 November 2018.

Pautan luar
-----------

* Tapak web rasmi Edit this at Wikidata
Rencana ini ialah mengenai perasa.  Untuk kereta yang dikenali sebagai Yu Xiang di sesetengah pasaran, sila lihat Hyundai Sonata#Generasi kelima (NF; 2004–2009).
Terung haruman ikan, hidangan khas Sichuan
**Yuxiang** (Cina ringkas: 鱼香code: zh is deprecated ; Cina tradisional: 魚香code: zh is deprecated ; pinyin: *yúxiāng*; secara harfiahnya "fish fragrance") adalah campuran perasa yang terkenal dalam masakan Cina, dan juga merujuk kepada sos yang dihasilkan di mana daging atau sayuran dimasak. Ia dikatakan berasal dari masakan Sichuan, tetapi telah menyebar ke masakan Cina serantau yang lain.

Walaupun istilah harfiah bermaksud "wangian ikan dalam bahasa Cina, yuxiang tidak mengandungi makanan laut dan biasanya tidak ditambahkan kepada makanan laut. Legenda mengatakan bahawa sos digunakan secara tetap oleh seorang ibu untuk memasak ikan air tawar keluarganya, tetapi sekali tidak ada ikan dan oleh itu isteri mengambil lebihan sos perasa ikan dan menggunakannya untuk perasakan daging. Semua orang sangat menyukai hidangan itu, dan bahawa ia mendapat namanya Yu Xiang atau rasa ikan. 

Di atas campuran asas, masakan yuxiang hampir selalu termasuk penggunaan gula, cuka, doubanjiang, kicap, dan lada jeruk

Penyediaan
----------

Penyediaan persediaan yuxiang yang betul termasuk pao la jiao yang dicincang halus (cabai jeruk), daun bawang putih, halia, dan bawang putih. Semua bahan dicampur dalam beberapa bahagian yang lebih kurang sama, walaupun ada yang memilih untuk memasukkan lebih banyak daun bawang daripada halia dan bawang putih. Campuran kemudian digoreng dalam minyak sehingga harum. Air, kanji, gula, dan cuka kemudian ditambah untuk membuat sos asas.

Hidangan
--------

Sos digunakan paling kerap untuk hidangan yang mengandungi daging lembu, daging babi, atau ayam. Ia kadang-kadang digunakan untuk resipi vegetarian. Malah, Barbara Tropp mencadangkan dalam *The Modern Art of Chinese Cooking* bahawa huruf-huruf tersebut juga boleh ditafsirkan sebagai bermaksud hidangan "Sichuan-Hunan". Hidangan yang menggunakan yuxiang sebagai perasa utama mempunyai istilah yang dilekatkan pada nama mereka. Contohnya:

* Yúxiāngròusī (魚香肉絲): Daging babi cincang digoreng dengan yuxiang
* Yúxiāngqiézi (魚香茄子): Terung rebus dengan yuxiang
* Yúxiāngniúnǎn (魚香牛腩): Daging dada dibakar dengan yuxiang

Rujukan
-------

1. 1 2   *Fuchsia Dunlop. Land of Plenty: A Treasury of Authentic Sichuan Cooking*. (2003). ms. 395 ISBN 0393051773, ISBN 978-0393051773
2. ↑  Kiple, Kenneth F. *The Cambridge world history of food. 2* (dalam bahasa Inggeris). Cambridge University Press. m/s. 1174. ISBN 9780521402156. Dicapai pada 3 October 2016.
3. ↑  JR Stevens. Szechuan Chinese Cuisine: Spicy and Delicious Recipes of China. (2017). 101 pag. ASIN B074LK4KZP
4. ↑  Schrecker, Ellen. *Mrs. Chiang's Szechwan Cookbook* (dalam bahasa Inggeris). askmar publishing. m/s. 137. ISBN 9781935842101. Dicapai pada 3 October 2016.
5. ↑  Pei-Mei, Fu. *Pei-Mei's Chinese Cookbook Volume 1* (dalam bahasa Inggeris). askmar publishing. m/s. 189. ISBN 9781935842040. Dicapai pada 3 October 2016.

Pautan luar
-----------

* Contoh resipi video untuk Sos Yu Xiang

Templat:Sichuan cuisine
Usul tidak percaya kepada kerajaan Perancis di bawah pimpinan Elisabeth Borne telah dibentangkan oleh gabungan sayap kiri NUPES pada 11 Julai 2022.  

Namun begitu, usul itu ditolak setelah ia hanya menerima 146 undian bersetuju berbanding 289 undian yang diperlukan.

Latar belakang
--------------

### Pilihan raya perundangan Perancis 2022

Majoriti presiden Emmanuel Macron gagal memperoleh majoriti mutlak kerusi dalam pilihan raya perundangan Perancis 2022 pada 19 Jun. Ia digambarkan sebagai satu kemunduran bagi gabungan pemerintah Ensemble Citoyens dan kerajaan Élisabeth Borne. 

Menurut ahli parlimen Perancis Bastien Lachaud, usul tidak percaya ″akan menjelaskan perkara. Ia melibatkan kaedah enggan meminta keyakinan. Mana-mana ahli Parlimen yang sedar hari ini bahawa ini adalah penafian demokrasi boleh mengundi usul ini″

Keputusan
---------

Usul undi tidak percaya ditolak setelah ia hanya menerima 146 undi *ya* daripada 289 undian yang diperlukan.

Rujukan
-------

1. ↑  "L'Assemblée nationale, en direct: la motion de censure défendue par la Nupes recueille 146 votes et n'aboutit donc pas". *Le Monde.fr* (dalam bahasa Perancis). Dicapai pada 2022-07-11.
2. 1 2 3  Lepelletier, Pierre (2022-07-11). "L'Assemblée nationale rejette la motion de censure de gauche, soutenue par seulement 146 députés". *Le Figaro* (dalam bahasa Perancis). Dicapai pada 2022-07-11.
3. ↑  Hummel, Tassilo; Melander, Ingrid (2022-06-19). "French election: Macron loses absolute majority in parliament in 'democratic shock'". *Reuters* (dalam bahasa Inggeris). Dicapai pada 2022-07-11.
**Zakat ternakan** ialah zakat yang wajib dikeluarkan apabila sempurna syarat-syaratnya. Haiwan ternakan yang diwajibkan zakat adalah kambing, biri-biri, lembu, kerbau dan unta.

Haul semua haiwan sama iaitu 1 tahun. Manakala nisabnya berbeza mengikut haiwan, misalnya kambing 40 ekor, lembu 30 ekor dan unta 5 ekor.

Dalil wajib zakat ternakan
--------------------------

Rasulullah SAW bersabda yang bermaksud:

> "Daripada Muaz Ibnu Jabal, beliau berkata: Baginda Rasulullah SAW telah mengutus aku ke Yaman dan beliau memerintahkan aku dari setiap 40 ekor lembu, satu ekor lembu (musinnah-Lembu betina berumur 2 tahun lebih) dan dari tiap-tiap 30 ekor lembu, (tabi`-Lembu jantan berumur 1 tahun lebih), atau tabiah (satu ekor lembu jantan atau betina yang mencapai umur 2 tahun). "- (Riwayat Ibnu Majah)

Syarat wajib zakat ternakan
---------------------------

1. Islam
2. Sempurna milik
3. Merdeka
4. Cukup nisab (genap setahun)
5. Binatang ternakan tidak digunakan untuk bekerja seperti membajak sawah, menarik kereta dan sebagainya.

Pautan luar
-----------

* Zakat ternakan, K-Zakat
* Zakat Binatang Ternakan, Al Islam
**Zakaria Ariffin** merupakan aktivis teater era kegemilangan teater dekad 70-an. Beliau pernah menjadi menjadi Ketua Program Penulisan Akademi Seni Kebangsaan (ASK) Kuala Lumpur.

Teater
------

Beliau pernah mementaskan teater Matinya Seorang Pahlawan karya Usman Awang di London. Kemudian mementaskan teater Selampit karya Dr. Anuar Nor Arai di Pesta Teater ASEAN di Manila.

Mulai 1 Julai hingga 11 Julai 2000 beliau mementaskan bangsawan Siti Zubaidah di Istana Budaya. Ia membariskan pelakon-pelakon antaranya Tiara Jacquelina, Halim Othman, Jalil Hamid dan Sulaiman Sarijan.

Teater 'Pentas Opera' mengambil latar pentas bangsawan iaitu kisah manusia mencari kemanusiaan dan perjuangan. Kemudian teater Perempuan Seorang Leftenan Inggeris yang menonjolkan salah satu watak dari Pentas Opera.

Teater 'Raja Lawak' cukup sinikal dan menjadi teater paling popular apabila dibawa ke beberapa bandar utama untuk mendekati masyarakat. Raja Lawak menyingkap hari-hari terakhir seorang pelawak yang ditinggalkan oleh zaman kegemilangannya. Kementerian Kebudayaan Kesenian dan Pelancongan memasukkan teater 'Raja Lawak' di Matic sebagai salah satu programnya.

Zakaria juga mementaskan Imam iaitu hasil adaptasi dari novel Sasterawan Negara Datuk Abdullah Hussein.

Dekad 1970-an merupakan dekad mahasiswa *marah-marah*. Bahangnya dihamburkan dalam bentuk teater yang bernada protes terhadap sistem sosial serta politik. Penglibatan golongan pelajar juga telah mengangkat teater dekad 70-an. Institusi pengajian tinggi sekarang ini tidak seperti dulu yang kelihatan menjadi pemangkin kepada kebangkitan teater. Antara tokoh yang dilahirkan ketika itu ialah Johan Jaaffar, Dinsman, Dr. Hatta Azad Khan.

Rujukan
-------

1. ↑  Zakaria Ariffin manfaatkan ledakan teater 70-an
**Capital Circle** (maksudnya: "Bulatan Ibu Negara") ialah jalan bulatan yang mengelilingi Capital Hill di tengah-tengah Canberra, ibu kota Australia. Ia salah satu daripada tiga jalan sepusat di atas bukit, dengan State Circle paling luar dan Parliament Drive paling dalam. Tiada bangunan di Capital Circle. Parliament Drive pula mengelilingi Bangunan Parlimen Baharu.

Jalan yang dinamakan untuk setiap ibu negeri di Australia berkumpul di Capital Circle atau State Circle. Jalan utama yang menghala dari bulatan ialah Commonwealth Avenue ke utara dan Canberra Avenue dan Adelaide Avenue ke selatan.

Reka bentuk
-----------

Capital Circle ialah jalan tiga lorong. Semua trafik berjalan mengikut arah jam. Bahagian pendek di bawah Federation Mall berada dalam terowong. Jalan itu tidak membentuk bulatan lengkap, kerana bahagian di bawah Commonwealth Avenue telah ditutup beberapa tahun selepas dibuka kerana bilangan kemalangan yang tinggi yang nampaknya berpunca daripada hampirnya susur masuk dari Commonwealth Avenue dan jalan keluar ke Kings Avenue. Kenderaan kini terpaksa keluar di Commonwealth Avenue.

Lihat juga
----------

Rujukan
-------

1. ↑  "Guide Signs MIS 12" (PDF). ACT Government. April 2019. m/s. 13. Dicapai pada 9 June 2020.
**Zakat hasil pertanian** merupakan zakat yang dikenakan ke atas makanan ruji yang mengenyangkan ke atas sebuah kawasan yang telah cukup nisab dan haulnya. Hasil tanaman yang wajib dizakatkan adalah bijirin dari jenis makanan asasi yang mengenyangkan dan tahan lama jika disimpan seperti padi, kurma, jagung, gandum dan sebagainya. Hasil tanaman yang tidak asas seperti kelapa, kelapa sawit, getah, lada hitam, tebu, koko dan buah-buahan lain pula dikenakan zakat perniagaan jika diperniagakan.

Dalil zakat pertanian
---------------------

Firman Allah SWT bermaksud:

> "Wahai orang-orang yang beriman! Belanjakanlah (pada jalan Allah) sebahagian dari hasil usaha kamu yang baik-baik dan sebahagian dari apa yang Kami keluarkan dari bumi untuk kamu dan janganlah kamu sengaja memilih yang buruk daripadanya (lalu kamu dermakan atau kamu jadikan pemberian zakat), padahal kamu sendiri tidak sekali-kali akan mengambil yang buruk itu (kalau diberikan kepada kamu), kecuali dengan memejamkan mata padanya dan ketahuilah, sesungguhnya Allah Maha Kaya, lagi sentiasa Terpuji. "- (Surah Al-Baqarah: 267)

Syarat wajib zakat
------------------

1. Islam
2. Sempurna milik
3. Merdeka
4. Cukup nisab - cukup sukatan iaitu 5 Ausuk (bersamaan 363 gantang Malaysia)

Kaedah mengeluarkan zakat pertanian
-----------------------------------

Biji-bijian dan buah-buahan yang cukup nisabnya hendaklah dibayar zakatnya mengikut peratus penghasilan. Kadar peratus pembayarannya bergantung kepada cara-cara penghasilnya.

Biji-bijian dan buah-buahan yang sampai nisab yang diusahakan dengan menggunakan tenaga manusia atau lainnya seperti binatang dan jentera atau dengan perbelanjaan yang banyak maka kadar zakatnya ialah 5% atau 1/20.

Biji-bijian dan buah-buahan yang sampai nisab yang hanya bergantung kepada jirusan air hujan atau hidup dengan aliran sungai atau parit maka kadar zakatnya ialah 10% atau 1/10.

Bagi tanaman yang mengunakan kedua-dua cara di atas maka kadarnya ialah 7.5%.

Rujukan
-------

* Zakat pertanian, K-Zakat, Pusat Zakat Selangor
* Zakat Tanaman dan Buah-buahan, Al Islam, Kementerian Hal Ehwal Islam, Wakaf, Dakwah dan Nasihat Arab Saudi

Nota kaki
---------

1. ↑
**Zaman Nara** (奈良時代, **Nara jidai**) ialah satu zaman dalam sejarah jepun yang merangkumi 710 hingga 794 masihi. Pemaisuri Gemmei menubuhkan ibukota di Heijō-kyō (sakarangnya Nara).Kecuali untuk 5 tahun (740–745), apabila ibkota dipindah lagi, ia kekal menjadi ibikota Tamadun Jepun sehingalah Maharaja Kammu mendirikan ibukota yang baru, Nagaoka-kyō, pada 784 sebelum berpindah ke Heian-kyō , atau Kyoto, sedekat selepas 794. 

Kebanyakan masyarakat jepun pada masa tersebut mengamalkan pertanian dan berpusat di kampung.Kebanyakan orang kampung menganuti Shinto,sebuah agama yang menyembah alam semula jadi dan semangat dewata tertentu iaitu *kami*.

Ibukata Nara dibina berdasarkan Chang'an (sekarangnya Xi'an), ibukota Dinasti Tang, China.Ini bermakna,kebanyakan golongan atasan Jepun mencorakan diri mereka seperti Cina,termasuk mengambil sistem penulisan cina (Bahasa Jepun: *kanji*), gaya, dan agama Buddha.

Rujukan
-------

1. ↑  Dolan, Ronald E. and Worden, Robert L. ed. (1994) "Nara and Heian Periods, A.D. 710-1185" *Japan: a country study*. Library of Congress, Federal Research Division.
Reka bentuk lama Royal TPG Post Peti dinding.
**TNT N.V.** ialah syarikat perkhidmatan ekspres, pengiriman dan logistik antarabangsa dengan ibu pejabat di Hoofddorp, Belanda. TNT mengendalikan perkhidmatan pos kebangsaan Belanda di bawah nama TNT Post. Kumpulan itu juga menawarkan perkhidmatan pos di lapan negara Eropah yang lain, termasuk United Kingdom, Jerman, Itali dan Belgium. Bahagian mel TNT mencatatkan jualan kira-kira €4.2 bilion pada tahun 2009. 

TNT menjual unit logistiknya pada November 2006 untuk memberi tumpuan kepada aktiviti rangkaian, mel dan perkhidmatan penghantaran ekspres. Rangkaian TNT tertumpu di Eropah dan Asia, tetapi kumpulan itu juga mempunyai operasi di Timur Tengah dan Amerika Selatan, dan beberapa syarikat pengangkutan jalan di China, India dan Brazil. 

Pada 2 Ogos 2010, TNT NV mengumumkan hasratnya untuk berpecah kepada dua syarikat bebas, syarikat ekspres dan mel. Pengasingan ini berkuat kuasa pada Mei 2011: TNT Express disenaraikan di Bursa Saham Amsterdam, dan TNT NV kemudiannya dinamakan semula sebagai PostNL. TNT NV secara rasmi disenaraikan di Bursa Saham Euronext Amsterdam, sehingga Mei 2011. 

TNT mempekerjakan seramai 155,000 orang. Lebih dari 2009, TNT melaporkan €10.4 bilion dalam pendapatan dan pendapatan operasi sebanyak €648 juta. Pesaing utamanya termasuk FedEx, DHL, dan pembawa pos kebangsaan seperti Perkhidmatan Pos AS dan Royal Mail. Ketua pegawai eksekutif TNT yang terakhir adalah Peter Bakker. 

Ahli Lembaga Pengarah lain termasuk Bernard Bot (Ketua Pegawai Kewangan), Marie-Christine Lombard (Pengarah Urusan Kumpulan, Express) dan Harry Koorstra (Pengarah Urusan Kumpulan, Mel).

Lihat juga
----------

* Kurier
* PostNL (pengganti undang-undang)
* Koninklijke TNT Post
* TNT Express
* Deutsche Post World Net
* DHL Express (pesaing)
* Mel ekspres
* FedEx (pesaing)
* Syarikat pengangkutan
* United Parcel Service (pesaing)

Rujukan
-------

1. 1 2 3 4  "Annual Report 2010" (PDF). TNT. Diarkibkan daripada yang asal (PDF) pada 2011-04-09.

Pautan luar
-----------

* Tapak web rasmi (diturunkan dari TNT NV)
* Tapak web rasmi (pengganti TNT NV)
Logo TOPIK
**TOPIK** atau **Test of Proficiency in Korean** merupakan ujian penilaian yang dilaksanakan Korea Institute of Curriculum and Evaluation (KICE) bagi mengukur kemahiran dan kefahaman dalam Bahasa Korea seseorang yang bahasa ibundanya bukan Bahasa Korea. TOPIK kini diadakan dua kali setiap tahun di seluruh dunia bermula dari tahun 2007.

TOPIK merupakan ujian tulisan yang mengandungi empat bahagian, iaitu Perbendahara kata & Tatabahasa, Penulisan, Pendengaran dan Pemahaman. Teknik komunikasi lisan tidak diuji. Ujian TOPIK mengandungi 400 markah dengan 100 markah bagi setiap bahagian. Purata markah keempat-empat bahagian tersebut akan diambil sebagai prestasi keseluruhan calon. Terdapat dua jenis TOPIK yang diadakan mulai April 2007, iaitu TOPIK Standard (S-TOPIK) dan TOPIK Bisnes (B-TOPIK).

  

**TOPIK Standard (S-TOPIK)** mengukur kemahiran bahasa Korea secara menyeluruh. Eman gred S-TOPIK diagihkan kepada 3 tahap, iaitu Asas(초급, gred 1 & 2), Sederhana (중급, gred 3 & 4) dan Tinggi (고급, gred 5 & 6), berdasarkan markah yang diperoleh dalam kertas ujian berlainan. Calon akan menerima slip markah dan dianugerah sijil gred yang dicapai.

  

**TOPIK Bisnes (B-TOPIK)**menilai kemahiran teknik pratikal komunikasi dalam bahasa Korea, misalnya penggunaan bahasa Korea dalam bidang perniagaan. Ujian ini sesuai diambil calon yang berminat untuk bekerja di Korea. B-TOPIK tidak terbahagi kepada tahap dan keputusan tidak dikategorikan dalam sistem gred. Ia juga tidak mempunyai markah lulus atau gagal. Calon hanya akan menerima markah B-TOPIK. Markah keseluruhannya adalah 400 markah.

Pautan Luaran
-------------

* (Korea) Laman Utama TOPIK Diarkibkan 2010-01-30 di Wayback Machine
* (Korea) Laman Utama KICE
**Chant de Ralliement** atau **The Rallying Song** (Lagu yang Menyatukan) ialah lagu kebangsaan Cameroon. Lagu ini pertama kali digunakan sebelum kemerdekaan pada 1948 dan kemudian secara rasmi pada 1957. Lagu ditulis oleh René Djam Afame yang juga menulis seni katanya bersama Samuel Minkio Bamba dan Moïse Nyatte Nko'o. Lagu ini dinyanyikan dalam bahasa Perancis atau bahasa Inggeris.

Lirik bahasa Perancis
---------------------

O Cameroun berceau de nos ancêtres,  

Va, debout et jaloux de ta liberté.  

Comme un soleil ton drapeau fier doit être,  

Un symbole ardent de foi et d'unité,  

Que tous tes enfants du Nord au Sud,  

De l'Est à l'Ouest soient tout amour!  

Te servir que ce soit le seul but  

Pour remplir leur devoir toujours.  

Refrain:  

Chère Patrie, terre chérie,  

Tu es notre seul et vrai bonheur.  

Notre joie, notre vie,  

A toi l'amour et le grand honneur.

Lirik bahasa Inggeris
---------------------

O Cameroon, Thou cradle of our fathers,  

Holy shrine where our midst they now repose,  

Their tears and blood and sweat thy soil did water,  

On thy hills and valleys once their tillage rose.  

Dear fatherland thy worth no tongue can tell!  

How can we ever pay thy due?  

Thy welfare we will win in toil and love and peace,  

Will be to thy name ever true!

Refrain:  

Land of Promise, land of Glory!  

Thou, of life and joy our only store!  

Thine be honour, thine devotion  

And deep endearment, for ever more.

Terjemahan daripada bahasa Inggeris
-----------------------------------

Oh Cameroon, tanah para leluhur   

Tanah suci di mana mereka bersemadi  

Tangisan, darah dan keringat mereka   

Membasahi bukit dan lembahmu  

Wahai ibu pertiwi, hargamu tidak terkira  

Bagaimanakah dapat kami balas jasamu?  

Kebajikanmu kami kecapi dalam cinta dan damai  

Setia kepadamu selamanya!

Refrain:  

Tanah yang dijanjikan, tanah yang mulia  

Engkaulah kebahagiaan kami  

Bagimu kemuliaan dan kebaktian  

Dan kecintaan buat selamanya

Rujukan
-------

Pautan luar
-----------

* Cameroon: *O Cameroon, Cradle of Our Forefathers* - Audio, informasi dan lirik
**Zam Zam bin Sahri atau lebih mesra dipanggil Zam Zam merupakan seorang penyanyi Melayu era 60-an / 70-an yang sering mendendangkan lagu-lagu di radio Malaysia. Zam Zam sering kali mempersembahkan lagu dengan diiringi oleh kugiran Twilites link**.

Lagu-lagu
---------

* Bibir Mesra Jiwa Parah
* Usah Harta Jadi Rebutan
* Setahun Tak Jumpa Sesaat Tak Lupa
* Senandung Teruna Merantau
* Ganas Sa Tahun
* Gema Kaseh ku
* Hilang Budi Dek Nafsu
* Kembali
* Panas Setahun Hujan Sehari
* Tanjung Bunga
* Teruna Memujuk Kaseh
* Wahai Manisku

Zam Zam turut terbabit bagi menjayakan Konsert Pop Yeh Yeh Suatu Evolusi 2007, di Stadium Malawati dan julung kali diadakan oleh Global Ads Workstation Sdn. Bhd. 

Pada masa kini, sehingga 2008, Zam Zam menetap di Singapura.

Meninggal dunia
---------------

Zam Zam telah meninggal dunia pada 7.20 malam, 24 Disember 2021 di usia 74 tahun.

Allahyarham Zam Zam amat dikenali dengan lagunya **Bibir Mesra Jiwa Parah** dan lagu-lagu beliau sering dikeudarakan stesen radio Singapura, Malaysia dan Brunei.

Salah seorang anaknya, Encik Nurazikin, 39 tahun berkata Allahyarham rebah akibat jantung terhenti (cardiac arrest) ketika menonton televisyen di rumah pada 8 Disember lalu.

Beliau dikejarkan ke Hospital Tan Tock Seng dan berada dalam keadaan koma hingga minggu lalu apabila beliau dikeluarkan daripada sistem sokongan hidup dan dimasukkan ke wad biasa.

Bagaimanapun Allahyarham kemudian mengalami jangkitan paru-paru dan kesihatannya kembali merosot.

Pada mulanya kami lihat keadaannya agak baik, hinggalah jangkitan bermula. Doktor kata mereka sudah beri ubat yang paling kuat dan jika ia tidak berkesan, tak banyak yang dapat dilakukan lagi," kata Encik Nurazikin, anak kedua Allahyarham.

Allahyarham, yang pernah mengalami serangan jantung sekitar lima tahun lalu, meninggalkan seorang balu, tiga anak, dua menantu dan dua cucu.

Antara lagu-lagu Allahyarham Zam Zam termasuk:
Usah Harta Jadi Rebutan; Setahun Tak Jumpa Sesaat Tak Lupa; Senandung Teruna Merantau; Ganas Sa Tahun; Gema Kaseh ku; Hilang Budi Dek Nafsu; Kembali; Panas Setahun Hujan Sehari dan banyak lagi.

Jenazah Allahyarham Zam Zam akan dikebumikan di Pusara Abadi, Singapura.

Rujukan
-------

1. ↑  Konsert Pop Yeh Yeh Di Mana Silapnya?

Pautan luar
-----------

* BruneiDirect.Com[*pautan mati kekal*]



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.